cyanic-selkie/wikianc huggingface dataset:
VfB Germania Halberstadt
Die klub is in 1900 gestig en in die jare voor die Tweede Wêreldoorlog het die klub in die Bezirksklasse, destyds die tweede vlak, meegeding. Na die oorlog het die Geallieerdes die klub ontbind en op 26 Oktober 1949 is die klub herstig as Betriebssportgemeinschaft "Reichsbahn" Halberstadt. Hierna het daar in tipies Oos-Duitse styl 'n reeks naamsveranderinge gevolg (kyk hieronder). In 1994 het die sokkerafdeling onafhanklik geword as FC Germania 1900 Halberstadt, maar op 1 Oktober 1997 het hulle weer saamgesmelt met VfB Halberstadt 1949 en het die klub sy huidige naam aangeneem.
Sean Harris
Sean Harris (gebore 7 Januarie 1966) is 'n Engelse akteur en skrywer. Hy is bekend vir sy rolle in die rolprente 24 Hour Party People (2002), Harry Brown (2009), Mission: Impossible - Rogue Nation (2015), en Mission: Impossible - Fallout (2018).
VfB Germania Halberstadt
Benewens sokker, het die klub onder meer ook afdelings vir atletiek, gimnastiek, judo, sport vir gestremdes, tafeltennis, vlugbal en trompoppies.
Cameron Van Hoy
Cameron Van Hoy (gebore 21 Mei 1985) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Treasure of the Black Jaguar (2010), Tooken (2015), en Tragedy Girls (2017), en in die televisiereeks Crash (2008).
Puntdeeltjie
Soms, as gevolg van spesifieke kombinasies van die eienskappe, sal verlengde voorwerpe optree soos puntagtig selfs in hul onmiddellike omgewing. Byvoorbeeld, sferiese voorwerpe in 3-dimensionele ruimte wie se interaksies beskryf word deur die inverse kwadraat wet gedra hulle op so 'n wyse as of al hulle materie gekonsentreer is in hul massasenters. In Newton gravitasie en klassieke elektromagnetisme, is byvoorbeeld die onderskeie velde buite 'n ronde voorwerp identies aan dié van 'n puntdeeltjie van gelyke lading/massa geleë op die middelpunt van die sfeer.
In kwantum meganika, word die konsep van 'n puntdeeltjie gekompliseer deur die Heisenberg se onsekerheidsbeginsel, want selfs 'n elementêre deeltjie, met geen interne struktuur, beslaan 'n nie-nul volume. Byvoorbeeld, die atomiese wentelbaan van 'n elektron in die waterstofatoom beslaan 'n volume van ~10-30 m3. Daar is nogtans 'n onderskeid tussen elementêre deeltjies soos elektrone of kwarke, wat geen bekende interne struktuur het nie, teenoor saamgestelde deeltjies soos protone, wat wel interne struktuur het: 'n proton bestaan uit drie kwarke. Elementêre deeltjies word soms "puntdeeltjies" genoem, maar dit word bedoel in 'n ander sin as wat hierbo bespreek is.
Puntmassa
Puntmassa (puntagtige massa) is die konsep van óf materie wat oneindig klein is óf van 'n voorwerp wat beskou kan word as oneindig klein. In terme van grootte is hierdie konsep soortgelyk aan dié van puntdeeltjies. Maar in teenstelling met die puntdeeltjies, kan puntmassa slegs toegepas word op 'n voorwerp wat oneindig klein is.
In kwantummeganika
In kwantum meganika, is daar 'n onderskeid tussen 'n elementêre deeltjie (ook genoem "puntdeeltjie") en 'n saamgestelde deeltjie. 'n Elementêre deeltjies, soos 'n elektron, kwark, of foton, is 'n deeltjie met geen interne struktuur, terwyl 'n saamgestelde deeltjies, soos 'n proton of neutron, 'n interne struktuur het (sien figuur). Maar elementêre of saamgestelde deeltjies is nie een ruimtelik gelokaliseerd nie, as gevolg van die Heisenberg se onsekerheidsbeginsel. Die deeltjie golfpakkie beslaan altyd 'n nie-nul volume. Byvoorbeeld, sien atoom orbitale: Die elektron is 'n elementêre deeltjie, maar sy kwantum toestand vorm drie-dimensionele patrone.
Bryanston Parallelmediumskool
Bryanston Parallelmediumskool in ’n staatslaerskool in Bryanston, Gauteng, wat onderrig tot gr. 7 bied aan Afrikaanse en Engelse leerders in afsonderlike klasse.
Dis die enigste staatskool tussen die Laerskool Rooihuiskraal in Centurion in die noorde en die Laerskool Unika en Hoërskool Randburg in die suide, ’n afstand van amper 30 km, wat onderrig deur medium Afrikaans bied, ten spyte daarvan dat Midrand volgens die sensus van 2011 5 881 inwoners gehad het wat hul huistaal as Afrikaans aangedui het. In daardie stadsgebied is wel in 2013 die privaat Midrand Afrikaanse Akademie gestig.
Die Laerskool Bryanston het in 1970 met onderrig begin nadat ’n behoefte aan ’n Afrikaanse primêre skool in die ontwikkelende gebied van Bryanston ontstaan het. S.J. Coetzer het tot 1971 as hoof waargeneem. In Januarie 1972 het J. Oosthuizen die leisels as eerste permanente hoof opgeneem en dié amp tot April 1976 beklee. J. Branders was die hoof van toe tot Desember 1985. ’n Vrou, M. Snyman, was daarna waarnemende hoof, tot A. Viljoen in Januarie 1987 oorgeneem het. Hy het gebly tot Junie 1990. Nog ’n waarnemende hoof, B. de Klerk, was van Augustus 1990 tot April 1992 aan die stuur van sake. A. Potgieter was van toe tot Desember 1999 die laaste hoof van die Laerskool Bryanston.
Van Januarie 2000 af het die skool oorgeskakel na ’n parallelmediummodel nadat die dalende getal Afrikaanssprekende leerders dié verandering genoodsaak het. Mev. A. Senekal is van Januarie tot April 2000 aangestel as waarnemende hoof. R.J.A. Kachelhoffer het in April 2000 die permanente hoof geword.
Die leerlingtal het sedert 2000 meer as verdubbel. Bykomende sportvelde is onder meer in gebruik geneem, nog 19 klaskamers is gebou, ’n nuwe kantoorblok is opgerig en die oue in ’n personeelkamer en musieksentrum omskep. ’n Moderne rekenaarsentrum is geskep waar alle leerders van gr. 1 tot 7 rekenaaropleiding ontvang. Ook is ’n nasorgsentrum met huiswerkklasse begin.
Wouter Basson
Wouter Basson (6 Julie 1950) is 'n Suid-Afrikaanse kardioloog wat tydens die apartheidsjare die hoof van ’n geheime chemiese wapenprogram van die destydse regering was. Die media het na hom as die "Gifdokter" en "Dokter Dood" verwys. Hy is in 2002 van 67 klagtes teen hom vrygespreek, nadat hy in 1999 met volle salaris van sy militêre pos geskors is. Die staat se appèl teen die uitspraak en hul aansoek by die Grondwethof is van die hand gewys.
Basson is onder andere daarvan beskuldig dat hy 'n "dodelike driedubbele mengsel (cocktail)" van kragtige inspuitbare spierverslappers verskaf het wat deur die Suid-Afrikaanse Weermag (SAW) tydens Projek "Coast" teen hulle vyande gebruik is. 'n Verslag van die Verenigde Nasies het die bestanddele van die cocktail as ketamien, suksinielcholien, en tubokurarien geïdentifiseer.
Dene
Die Dene (Deens: danskere) is 'n Germaanse nasie en etniese groep inheems aan Denemarke wat 'n gemeenskaplike Deense afkoms, kultuur en geskiedenis deel, en Deens as moedertaal praat. Alternatiewelik is Dene diegene wat in Denemarke woon of in Denemarke gebore is. Omdat die Faroëreilande en Groenland tot die Koninkryk van Denemarke behoort, is ook Faroërs en Groenlanders (Groenlandse Inuïete) Deense staatsburgers.
Dene vorm die titulêre nasie van Denemarke, waar hulle byna 90% van dié land se bevolking uitmaak en nog klein erkende minderhede soos Duitsers leef. Behalwe vir Denemarke kom Deense minderhede ook in Europese lande soos Duitsland (Sleeswyk-Holstein), Noorweë en Swede voor. In Duitsland is die Dene 'n erkende minderheid soos Friese, Roma en Sorbe en omvat sowat 50 000 mense, veral in Suid-Sleeswyk.
Wêreldwyd leef sowat 5,6 miljoen Dene, waarvan omtrent 5 miljoen in Denemarke en 1,3 miljoen in die Verenigde State. Daarbenewens het Dene hul ook in lande soos Australië (50 413), Brasilië (140 000) en Kanada (200 035) gevestig.
Titlo
’n Titlo is ’n diakritiese simbool wat aanvanklik in vroeë Cyrilliese manuskripte soos dié in Ou Kerkslawies gebruik is. Dit is afgelei van die Griekse woord τίτλος, "titel". (Vergelyk die ou Afrikaanse woord "tittel", soos in die uitdrukking "geen jota of tittel". Vergelyk ook die gebruik van die tilde.) Die titlo word steeds gebruik in inskripsies op moderne ikone en in kerkboeke in Kerkslawies. ’n Kort titlo word bo ’n letter of afkorting geskryf, terwyl ’n lang titlo oor ’n hele woord aangebring word.
Die titlo word gewoonlik geskryf as ’n sig-sag-teken oor ’n woord, van links onder tot regs bo. Dit kan ook ’n gekantelde hakie wees, met die lang streep bo en die kort strepies na onder. Die titlo het verskeie betekenisse na gelang van die konteks:
Gary Cooper
Gary Cooper (geb. Frank James Cooper; 7 Mei 1901 – 13 Mei 1961) was ’n Amerikaanse rolprentakteur. Hy was bekend vir sy stemmige, onverstoorbare styl en het sukses in verskeie genres behaal, waaronder die Wilde Weste (High Noon), misdaad (City Streets), komedie (Mr. Deeds Goes to Town) en drama (The Pride of the Yankees). Sy loopbaan het gestrek van 1925 tot net voor sy dood in 1961 en sluit in meer as honderd rolprente.
Vroeë lewe
Cooper is in Helena, Montana, gebore as een van die twee seuns van ’n egpaar wat uit Engeland geïmmigreer het, Alice en Charles Henry Cooper. Sy pa was ’n boer wat later ’n prokureur en regter geword het. Cooper en sy broer het tussen 1910 en 1913 aan die Dunstable-grammatikaskool in Bedfordshire, Engeland, skoolgegaan. Ná die uitbreek van die Eerste Wêreldoorlog het hulle teruggegaan Amerika toe en in Bozeman, Montana, hul studies voortgesit.
Cooper het later strokiesprente vir die plaaslike koerant geteken. Toe sy ouers in 1924 Los Angeles toe trek, is hy saam.
Loopbaan
In 1925 het Cooper werk as akteur gekry. Hy is as ’n ekstra ingespan, gewoonlik as ’n cowboy; dit is bekend dat hy ’n rol in die prent Dick Turpin (1925) gehad het hoewel sy naam nie op die naamrol verskyn het nie. Die volgende jaar het hy erkenning gekry in ’n kort prent, Lightnin' Wins, met Eileen Sedgwick in die vroulike hoofrol.
Hierna hy Cooper ’n langtermynkontrak met Paramount Pictures gesluit. Hy het sy naam na Gary verander op advies van ’n roldirekteur. "Coop", soos sy vriende hom genoem het, het in 1927 die rol van ’n byspeler gekry in die stilrolprent Wings, die eerste prent wat ’n Oscar vir beste prent gewen het. Daarna het ’n rol gevolg in Nevada (1927) saam met Thelma Todd en William Powell. Hy het ’n ster geword ná sy eerste praatrolprent, The Virginian (1929). The Spoilers het die volgende jaar gevolg, asook Morocco, saam met Marlene Dietrich. In Devil and the Deep (1932) het hy en Talullah Bankhead die hoofrolle gespeel, met Cary Grant in ’n byrol. Nog prente wat gevolg het, is Design for Living, The Awful Truth, A Farewell to Arms en die titelrol in Frank Capra se Mr. Deeds Goes to Town (1936).
Cooper was die vervaardiger David O. Selznick se eerste keuse vir die rol van Rhett Butler in Gone with the Wind. (1939). Toe Cooper die rol van die hand wys, was hy sterk daarteen gekant. Hy het onder meer gesê: "Gone with the Wind gaan die grootste mislukking in Hollywood se geskiedenis wees. Ek is bly dit is Clark Gable wat plat op sy neus gaan val en nie ek nie." In plaas daarvan het hy in 1939 die rol van Michael "Beau" Geste gespeel in die heruitreiking van die klassieke stilrolprent Beau Geste. Hy het ook rolle in Alfred Hitchcock se prente Foreign Correspondent (1940) en Saboteur (1942) van die hand gewys, maar later erken dit was ’n fout.
In 1940 het Cooper weer in ’n western, The Westerner, gespeel en net daarna in North West Mounted Police, waarvan Cecil B. DeMille die regisseur was.
Cooper het sy eerste Oscar in 1942 gewen vir sy titelrol in Sergeant York (1941). Meet John Doe is vroeër in 1941 uitgereik, met Frank Capra as regisseur. Cooper het saam met Ingrid Bergman gespeel in For Whom the Bell Tolls (1943), wat gebaseer was op ’n roman deur sy goeie vriend Ernest Hemingway. In 1949 het hy saam met Patricia Neal gespeel in die oorspronklike verwerking van Ayn Rand se roman The Fountainhead.
Hy het sy tweede Oscar gewen vir sy rol in High Noon (1952), wat deur sommige as sy beste rol beskou word. Hierna het hy tot aan die einde van sy lewe nog hoofrolle gespeel. Onder sy latere suksesvolle rolprente is die western Garden of Evil (1954), Vera Cruz (1954), Friendly Persuasion (1956), Love in the Afternoon (1957) saam met Audrey Hepburn, en Man of the West (1958). Sy laaste prent was ’n Britse produksie, The Naked Edge (1961), wat in 1960 in Londen geskiet is.
Persoonlike lewe
Cooper het verskeie hoëprofielverhoudings met die aktrises Clara Bow en Lupe Vélez en die Amerikaans gebore spioen/sosiale vlinder gravin Carla Dentice di Frasso gehad.
Op 15 Desember 1933 is hy getroud met Veronica Balfe, ook bekend as "Rocky". Sy was ’n sosiale vlinder van New York wat vir ’n kort rukkie onder die naam Sandra Shaw toneelgespeel het. Haar bekendste rol was in King Kong (1933). Hulle het een kind, Maria, in 1937 gehad.
Cooper het ná sy troue verhoudings met verskeie beroemde medesterre gehad, onder andere Marlene Dietrich, Grace Kelly, Tallulah Bankhead en Patricia Neal. Cooper en Neal het hul affair begin nadat hulle mekaar op die stel van The Fountainhead ontmoet het. Die verhouding was ’n "oop geheim" in Hollywood. Nadat Rocky daarvan uitgevind het, het sy en Cooper voorgegee dat hulle gelukkig getroud is, maar Cooper en Neal het mekaar steeds gesien. In 1950 was Neal swanger en Cooper het vir ’n aborsie betaal om ’n skandaal te voorkom. Hy en sy vrou is in dieselfde jaar van bed en tafel geskei. Cooper het Neal steeds gesien, maar was ter wille van hul dogter huiwerig om finaal van sy vrou te skei. Neal het die affair eindelik in 1951 beëindig. Cooper het egter eers weer in 1954 met sy vrou herenig geraak. ’n Jaar later het hy ’n verhouding met Anita Ekberg gehad.
Dood
In April 1960 het Cooper ’n operasie ondergaan vir prostaatkanker nadat dit na sy kolon versprei het. Dit het daarna na sy longe en bene versprei. Hy is egter eers in Februarie 1961 ingelig dat sy kanker terminaal is.
Hellogoodbye
hellogoodbye is 'n power pop-musiekgroep wat in 2001 gevorm het vanuit Huntington Beach, Kalifornië, VSA afkomstig is. Hulle beskik tans oor 'n platekontrak met Drive-Thru Records waaronder hulle hul eerste vollengte-album in 2006 uitgereik het, naamlik Zombies! Aliens! Vampires! Dinosaurs!, asook hul eerste DVD, OMG HGB DVD ROTFL. In 2005 het hulle op MTV se The Real World: Austin verskyn en ook MTV2 se Dew Circuit Breakout gewen.
Gary Cooper
Dood
Hy was te siek om die 33ste Oscar-toekenningsaand in April 1961 by te woon en sy vriend James Stewart het sy ereprys namens hom ontvang. Stewart se emosionele toespraak het mense laat vermoed iets ernstigs is fout en die koerante het die volgende dag berig dat Cooper kanker het. ’n Maand later, op 13 Mei, ses dae ná sy 60ste verjaarsdag, is Cooper oorlede.
Hellogoodbye
Vroeë loopbaan (2001 - 2004)
hellogoodbye is in 2001 as 'n opneemprojek deur Huntington Beach High School-leerder Forrest Kline geloods. Met die hulp van sy maat Jesse Kurvink het Kline sintetiese power pop-liedjies op sy rekenaar begin opneem, aanvanklik met die doel om hul vriende te vermaak. Hellogoobye se aanhangertal het stewig begin groei nadat ál hoe meer van hul liedjies op MP3.com begin verskyn het. In totaal het elf liedjies, wat hulle aanvanklik net vir vriende op CDs geskryf het, op die webtuiste opgeduik onder die album The Parachute EP. Hierdie liedjies het toe later as demos vir hul daaropvolgende kortspeler en vollengte album gedien. Aanvanklik is daar beplan om die amptelike The Parachute EP met vier liedjies uit te reik, maar later is daar slegs 'n paar eksemplate deur Kline self gemaak. Volgens Kline is die musiekgroep se naam geïnspireer deur die Beatles liedjie "Hello, Goodbye".
In 2002 het hellogoobye reeds begin om plaaslike opvoerings uit te voer sonder dat hulle eens 'n album al uitgereik het. Vir regstreekse opvoerings het Kline gesing en kitaar gespeel terwyl Kurvink klavier gespeel het. Hulle is soms met die tromme deur Parker Case en Aaron Flora uitgehelp. Flora en baskitaarspeler Marcus Cole het spoedig by die groep aangesluit en sodoende die groep se line-up voltooi.
Alhoewel die Kaliforniese indie-uitgewer, Drive Thru Records, 'n platekontrak in Januarie 2004 aan hellogoodbye uitgereik het, doen die groep steeds alles self, insluitende opnemings, album-omslagte, plakkate en merchandise-ontwerpe. Kort nadat hulle die platekontrak ontvang het, het Kline en Kurvink die groep se eerste debuutkortspeler opgeneem, naamlik Hellogoodbye EP, wat ook 'n musiekvideo van die liedjie "Call n' Return" tot gevolg gehad het. In die video speel Kline en Flora 'n komiese tenniswedstryd teen Cole en Kurvink. In Maart 2004 het die trommer, Aaron Flora, die groep verlaat en is hy deur die sestienjarige hoërskool-dropout, Chris Profeta, vervang. Profeta is voorheen van die musiekgroep A Cutthroat Kiss.
Zombies! Aliens! Vampires! Dinosaurs! (2006 - hede)
In 2006 het hellogoodbye in die Vans Warped Tour verskyn. Op 8 Augustus 2006 het Drive-Thru Records hellogoobye se eerste vollengte-album Zombies! Aliens! Vampires! Dinosaurs! uitgereik. Die album bevat meestal liedjies oor ou liedjies wat heropgeneem is. Vyf van hierdie liedjies sou aanvanklik op hellogoodbye se debuutalbum in 2002 verskyn het, maar hierdie album is toe nooit uitgereik nie. Hierdie liedjies se name is "All Time Lows", "I Saw It on Your Keyboard", "Two Weeks in Hawaii", "Figures A and B", en "Touchdown Turnaround". Op 7 November 2006 het die groep 'n kortspeler uitgereik wat slegs op die Internet beskikbaar is, met die naam Remixes!. Hierdie kortspeler kan by die iTunes Store en op die groep se MySpace gekoop word. iTunes se musiekwinkel is tans nie beskikbaar in Suid-Afrika nie.
In Januarie 2007 is die treffer "Here (In Your Arms)" uitgereik en het dit by nommer veertien op die Bilboard Hot 100-ranglys en by nommer nege op die Pop 100 gespits. Die Suid-Afrikaanse pop-sensasie, Nicholis Louw, het 'n Afrikaanse weergawe van hierdie liedjie onder die titel "Ek is Verlief" uitgereik. Ook in Januarie 2007 het hellogoodbye op CBS se The Late Late Show met Craig Ferguson en Plain White T's verskyn. Op 13 Maart 2007 het die groep 'n kortspeler, wat net drie liedjies bevat, eksklusief aan iTunes uitgereik, wat uit drie verskillende verwerkte weergawes van hul liedjie "All of Your Love" bestaan. In April het hulle op Give It a Name 2007 opgetree. Sedert 3 April 2007 het hulle begin om deur Noord-Amerika te toer saam met Boys Like Girls. Die toer heet "Two Months of Spring Break Tour '99". hellogoodbye beplan om in Augustus 2007 by die Reading and Leeds Festival op te tree. Hulle het ook aangekondig dat hulle op 21 Augustus 2007 by die London Astoria op sal tree. Kaartjies vir laasgenoemde optrede is soos soetkoek verkoop. Op 5 Mei 2007 het die groep by The Bamboozle in New Jersey opgetree. Op Woensdag, 6 Junie 2007 het hellogoodbye op Last Call with Carson Daly opgetree.
Leonard Penn
Leonard Penn (13 November 1907 – 20 Mei 1975) was 'n Amerikaanse akteur. Hy was bekend vir sy rolle in die rolprente Marie Antoinette (1938), Hoppy's Holiday (1947), The Adventures of Sir Galahad (1949), en Mysterious Island (1951).
Spencer Tracy
Vroeë lewe
Tracy is in Milwaukee, Wisconsin, gebore. Hy was die tweede seun van John Edward Tracy, ’n vragmotorverkoopsman, en Caroline Brown. Hy was ’n moeilike en hiperaktiewe kind wat dikwels stokkiesgedraai het. Rolprente het hom gefassineer en hy het tonele saam met sy bure en vriende opgevoer. By die Marquette-akademie het hy die toekomstige akteur Pat O'Brien ontmoet en die twee het toneelstukke saam bygewoon. Dit het by hom ’n belangstelling in die teater gewek.
Met min belangstelling in sy studies en ’n begeerte om aksie te beleef, het Tracy op 18-jarige leeftyd by die weermag aangesluit. Hy is na die Vlootopleidingstasie in Noord-Chicago gestuur waar hy steeds ’n student was toe die Eerste Wêreldoorlog tot ’n einde kom. Hy is in Februarie 1919 ontslaan. Eindelik het hy aan die Ripon-kolege in Wisconsin beland; hy wou in ’n mediese rigting studeer.
Tracy was gewild op kollege en was by verskeie aktiwiteite betrokke. Hy het sy verhoogdebuut in Junie 1921 gemaak deur die hoofrol in The Truth te speel. Hy het gou versot geraak op die verhoog. Hy het ’n toneelgeselskap saam met vriende gestig en op toer gegaan. Hy het ook aan debatte deelgeneem en tydens ’n debattoer het hy ’n oudisie by die Amerikaanse Akademie vir die Dramatiese Kunste in New York afgelê. Hy het ’n beurs gewen en eindelik sewe jaar op die verhoog deurgebring, onder andere op Broadway.
Loopbaan
Tracy het sy rolprentdeurbraak in 1930 gemaak toe sy hoofrol in die toneelstuk The Last Mile Hollywood se aandag trek. Ná ’n suksesvolle debuut in Up the River, het hy ’n kontrak met die Fox Film Corporation geteken. Ná 25 rolprente by hulle was hy nog redelik onbekend.
In 1935 het Tracy by Metro-Goldwyn-Mayer, Hollywood se voorste rolprentateljee, aangesluit. Sy loopbaan het skielik floreer met ’n paar treffers, en in 1937 en 1938 het hy agtereenvolgens die Oscar gewen vir Captains Courageous en Boys Town. Teen die 1940's was Tracy een van die ateljee se topsterre. In 1942 het hy saam met Katharine Hepburn in Woman of the Year gespeel; dit was die eerste van nege rolprente waarin hulle oor 25 jaar saam verskyn.
Tracy is in 1955 by MGM weg en het as ’n vryskutakteur gewerk. Persoonlik het dit egter nie goed gegaan nie weens sy stryd teen alkoholisme en skuldgevoelens oor sy seun se doofheid. Hy het in die 1930's vervreemd geraak van sy vrou, maar hulle is nooit geskei nie. Hy het in die geheim ’n lang verhouding met Katharine Hepburn gehad. Teen die einde van sy lewe het Tracy feitlik eksklusief vir die regisseur Stanley Kramer gewerk. Hy het sy laaste prent, Guess Who's Coming to Dinner (1967) vir hom gemaak; die laaste tonele is 17 dae voor Tracy se dood geskiet.
Tydens sy loopbaan het Tracy in 75 rolprente verskyn en ’n reputasie gekry as een van die silwerdoek se grootste sterre. In 1999 het die American Film Institute hom geplaas onder die top-10 van hul lys 100 Hollywood-legendes.
Filmografie
Van Tracy se prente sluit in:
Klerkskraaldam
Die Klerkskraaldam is in die Mooirivier in Noordwes, Suid-Afrika. Die dam is langs die N14 nasionale pad tussen Ventersdorp en Krugersdorp geleë.
Die damwal is 13 meter hoog, terwyl die dam 'n oppervlakarea van 377 hektaar beslaan en 'n kapasiteit van 7 900 000 m2 water het. Dit is in 1965 geopen.
Die dam is veral gewild onder hengelaars. Die water is kristalhelder en dis nie altyd so maklik om die visse te vang nie.
Chemiese formule
'n Chemiese formule soos water of is 'n manier om inligting weer te gee oor die atome waaruit 'n spesifieke chemiese verbinding bestaan en oor hoe die verhouding tussen daardie atome verander tydens chemiese reaksies. In 'n molekulêre verbinding word elke element in die verbinding geïdentifiseer deur sy chemiese simbool asook die aantal atome wat in elke molekule van daardie verbinding aangetref word. As 'n molekule meer as een atoom van 'n spesifieke element bevat word hierdie hoeveelheid met 'n onderskrif na die chemiese simbool aangedui. Vir ioniese verbindings en ander nie-molekulêre stowwe dui die onderskrif die verhouding van elemente in die empiriese formule aan.
Wolfgang Amadeus Mozart
Wolfgang Amadeus Mozart (* 27 Januarie 1756 - † 5 Desember 1791) was 'n beroemde en invloedryke komponis van die Klassieke tydperk.
Chemiese formule
Die 19de eeuse Sweedse chemikus Jöns Jakob Berzelius het hierdie stelsel vir die neerskryf van chemiese formules ontwikkel.
Wolfgang Amadeus Mozart
Lewe
Mozart is op 27 Januarie 1756 gebore aan Leopold Mozart (1719-1787) en Anna Maria, née Pertl (1720-1778) te 9 Getreidegasse in die Prinsaartsbisdom Salzburg, toe 'n Staat van die Heilige Romeinse Ryk, vandag deel van Oostenryk. Mozart was die jongste van sewe kinders, van wie vyf vroeg dood is. Sy ouer suster was Maria Anna Mozart (1751-1829) en haar bynaam was Nannerl.
Chemiese formule
Samestelling en stoigiometrie
Aanvanklik het navorsers met behulp van elementêre analise dikwels net kan bepaal watter elemente in 'n stof teenwoordig is. In proteïne is dit gewoonlik koolstof, waterstof, suurstof, stikstof en swawel. Hulle het dit geskryf as (C,H,O,N,S). In hierdie notasie is water: (H,O). Later het hulle kan bepaal dat water altyd twee keer soveel waterstofatome bevat as suurstofatome. Die chemiese formule het daarom geword om die stoigiometrie van hierdie verbinding weer te gee. Van proteïene het dit lank onmoontlik gebly.
Wolfgang Amadeus Mozart
Lewe
Hy is die dag na sy geboorte gedoop en die dooprekord bevat die Latynse weergawe van sy naam, Johannes Chrysostomus Wolfgangus Theophilus Mozart (vernoem na sy ouma aan sy ma se kant en na die heilige van die dag van sy geboorte, Johannes Chrysostomus). Sy pa het later 'Wolfgangus' verkort na 'Wolfgang' en het ook 'Theophilus' vertaal na 'Amadeus' (liefde vir God) en het die 'Johannes Chrysostomus' weggelaat.
Chemiese formule
Atoomgroepe
Dit het reeds vroeg duidelik geword dat atome dikwels as groepe optree. Alle sulfate het byvoorbeeld groepe atome wat as geskryf kon word. Later het duidelik geword dat dit eintlik 'n ioon betref. In die chemiese formule word dit soms met hakies weergegee. Alumimiumsulfaat is byvoorbeeld
Wolfgang Amadeus Mozart
Lewe
Mozart het self daarvan gehou om klein veranderinge aan sy naam, veral sy tweede naam, te maak. Hy het slegs nou en dan die bekende Amadeus gebruik, soos ons dit vandag ken. Hy het veel eerder die Franse weergawe, 'Amadé' verkies. Hy het ook soms die Italiaanse 'Amadeo' en die Duitse 'Gotlieb' gebruik. Soms het hy dit selfs agteruit gespel, naamlik "Trazom" of "Mozart Wolfgang".
Chemiese formule
Isomere
Aanvanklik was daar min inligtings oor die bindings in die stowwe en hulle opbou, die chemiese struktuur, het lank onduidelik gebly. Daar is ook gevind dat verskillende stowwe dieselfde chemiese formule kan hê. Dit is byvoorbeeld die geval vir etanol en dimetieleter wat beide die formule het, maar duidelik ander stowwe met anderse eienskappe is. Hierdie stowwe word isomere vanmekaar genoem.
Suid-Afrika-Wet
Die Suid-Afrika-Wet is die wet waardeur die Unie van Suid-Afrika tot stand gekom het en het bepaal dat die eenwording van die vier Britse kolonies in Suid-Afrika moes plaasvind binne 'n jaar na die aanname van die wet in 1909.
Chemiese formule
Struktuurformules
Hierdie isomere het die vraag watter struktuur hierdie isomere besit akuut gemaak. Later het duidelik geword hoe die strukture van die molekulêre stowwe etanol en dimetieleter verskil en hierdie verskille is uitgedruk in 'n formule wat die struktuur van die molekule weergee. Hierdie weegawe word die struktuurformule genoem.
Wolfgang Amadeus Mozart
Lewe
Hy word algemeen gesien as 'n wonderkind. Hy het begin komponeer toe hy vyf was. Sy pa, Leopold Mozart was 'n bekende vioolonderwyser en komponis. Hy was ook 'n streng ouer wat voordeel getrek het uit sy seun deur hom as 'n wunderkind in die howe van Europa te vertoon. Sy suster Nannerl was 'n talentvolle pianis en het haar jonger broer gereeld begelei op Leopold se toere.
Suid-Afrika-Wet
Dit het gevolg op die Nasionale Konvensie van 1908 tot 1909 waar verteenwoordigers van die Kaap en Natal en die voormalige Boere-republieke die wetsontwerp opgestel het wat die land tot 'n selfregerende dominium binne die Britse Statebond sou verenig.
Chemiese formule
Nie-stoigiometriese verbindings
Daar is vastestowwe met hulle eie struktuur en eienskappe wat verbindings genoem kan word, maar die stoigiometriese verhoudings tussen die elemente is nie heeltemal vas nie of hulle kan nie met gehele getalle weergegee word nie. In hierdie gevalle word dikwels een of meer van die onderskrifte as 'n klein wiskundige formule met 'n fraksie x or y weergegee. 'n Belangrike hoëtemperatuursupergeleier is byvoorbeeld: (x=0-0,4). Indien die chemiese formule te ingewikkeld word, definieer navorsers dikwels 'n afkorting wat hulle in hulle artikel sal gebruik. Hierdie verbinding word byvoorbeeld meestal eenvoudig YBaCuO of YBCO genoem.
Wolfgang Amadeus Mozart
Lewe
Mozart het 'n aantal klavierstukke geskryf, veral duette om saam met haar te speel. Toe Wolfgang een keer siek word, het Leopold meer kommer uitgespreek oor die verlies aan inkomste as oor sy seun. Die koue weer en die voortdurende reise kon moontlik 'n aandeel hê in die siekte wat hy later beleef het.
Suid-Afrika-Wet
Dit het beteken die Kaapkolonie, Natal, Transvaal en Oranjerivier-kolonie sou van 'n bepaalde dag in 1910 af nie meer elk 'n eie regering hê nie, maar sou geregeer word deur die regering en parlement van die nuwe, verenigde staat, die Unie van Suid-Afrika. Die Britse koning sou 'n dag afkondig waarop hierdie verandering in Suid-Afrika sou plaasvind. Die dag was 31 Mei 1910, tot op die dag agt jaar ná die ondertekening van die Vrede van Vereeniging en uiteindelik ook presies 51 jaar voor republiekwording in 1961.
Chemiese formule
Nie-stoigiometriese verbindings
Oplossingreekse wat ook in die mineralogie belangrik is word gewoonlik ook met fraksie weergegee. 'n Reeks mengkristalle tussen haliet en silviet is byvoorbeeld of.
Wolfgang Amadeus Mozart
Lewe
Gedurende sy reise het Mozart vele groot musikante ontmoet en het ook die werke van ander groot komponiste geken (onder andere J.S. Bach, G.F. Handel, F.J. Haydn). Selfs mense wat nie musikante was nie het sy aandag getrek: hy is so beïndruk deur die klank van Benjamin Franklin se glasharmonika, dat hy verskeie stukke daarvoor gekomponeer het.
Suid-Afrika-Wet
Aan die begin kon daar geen volledige Unie-parlement wees nie omdat dit onmoontlik was om Unie-Volksraadslede te kies voordat daar 'n regering was op wie se aanbeveling die goewerneur-generaal 'n verkiesing kon uitskryf. Daarom moes daar eers 'n regering in die lewe geroep word wat die reëlings vir 'n verkiesing kon tref en wat die goewerneur-generaal kon versoek om 'n verkiesing uit te skryf.
Wolfgang Amadeus Mozart
Lewe
As 'n volwassene word hy 'n Vrymesselaar en slaag deur harde werk daarin om sy pa te bekeer voor sy dood in 1787. Sy latere opera Die Towerfluit bevat Vrymesselaarstemas en -simbole. Hy was in dieselfde Vrymesselaarslosie as Haydn.
Suid-Afrika-Wet
Dit was wel moontlik om 'n regering te hê voordat daar 'n verkiesing was omdat die Suid-Afrika-Wet aan die goewerneur-generaal die mag gegee het om persone as ministers te benoem al was hulle nog nie lid van die Unie-Volksraad of die Senaat nie. Dit was ook nie vir sulke persone nodig om binne drie maande lid van die Volksraad of Senaat te word soos die Grondwet later sou vereis nie, want hierdie bepaling het eers ná die eerste algemene verkiesing van krag geword.
Wolfgang Amadeus Mozart
Die jare van triomf
In 1777 het Mozart en sy moeder op 'n uitgebreide konsertreis deur Duitsland na Parys vertrek. In Mannheim het Mozart kennis gemaak met die voortreflike Mannheimorkes, waar hy verlief geraak het op Aloysia Weber, 'n belowende koloratuursopraan.
Suid-Afrika-Wet
Veertien dae voordat die Unie tot stand sou kom, het lord Gladstone, die eerste goewerneur-generaal, in Tafelbaai aangekom, waar hy verwelkom is deur die vier laaste eerste ministers van die vier kolonies. Twee dae later het sy eksellensie genl. Louis Botha versoek om 'n kabinet saam te stel. Hierdie kabinet sou optree as voorlopige regering vir die Unie totdat 'n algemene verkiesing plaasvind. Die regering moes feitlik onmiddellik na lord Gladstone se aankoms gevorm word, want daar was baie belangrike konstitusionele en administratiewe aangeleenthede wat voor 31 Mei deur die nuwe regering gereël moes word.
Wolfgang Amadeus Mozart
Die jare van triomf
In Parys het Mozart se moeder in haglike omstandighede gesterf en op sy terugreis na Salzburg het Mozart weer by die Webers vertoef. Tydens die reis het hy verskeie viool- en klaviersonates en die Simfonie nr. 31 in D-majeur gekomponeer. In 1779 het Mozart die pos van hoforrelis in Salzburg verwerf, waar hy feitlik tot die einde van 1780 gebly het.
Suid-Afrika-Wet
Ná samesprekinge met verskeie mense in Suid-Afrika en ná sorgvuldige oorweging het die goewerneur-generaal se keuse op Botha geval en so het hy in Mei 1910 opgehou om eerste minister van Transvaal te wees en eerste minister van die Unie van Suid-Afrika geword.
Wolfgang Amadeus Mozart
Die jare van triomf
Gedurende die tyd het Mozart 'n tydperk van volgehoue meesterskap as komponis betree, met die skepping van onder meer die Kroningsmis, K.317, die Missa Solemnis in C-majeur, K.337, die Simfonie nr. 34, die Simfonia Concertante in E-mol-majeur en die meesterlike Serenade in D-majeur. In 1780 het Mozart die opera Idomeneo gekomponeer en in 1781 is dit met groot welslae in München opgevoer. In 1781 het hy uit sy betrekking as hoforrelis bedank weens die vernederende omstandighede waaronder hy onder die nuwe aartsbiskop van Salzburg moes werk.
Andrew Harrison (akteur)
Andrew Harrison (gebore 7 Februarie 1957) is 'n Engelse akteur.
Wolfgang Amadeus Mozart
Die jare van triomf
In 1782 trou Mozart met Constanze Weber, 'n suster van Aloysia, en die laaste tien jaar van sy lewe word gekenmerk deur 'n koorsagtige skeppingsvloed en intense bedrywigheid as pianis om sy finansiële verpligtinge na te kom. Die Mozarts het ses kinders gehad en Mozart se finansiële posisie was dikwels benard.
Suid-Afrika-Wet
Kiesafdelings
Die Suid-Afrika-Wet het bepaal dat Kaapland 51 setels sou hê, Transvaal 36, die Oranje-Vrystaat en Natal 17 elk. 'n Afbakeningskommissie is voor Uniewording aangestel om die verdeling van al vier provinsies in die vasgestelde getal kiesafdelings waar te neem. Volgens die Suid-Afrika-Wet moes 'n herafbakening na elke vyf-jaarlikse sensus onderneem word. Daarom is 'n tweede Afbakeningskommissie in 1912 aangestel na die uitslag van die 1911-sensus bekend gemaak is. Die derde Afbakeningskommissie is in Julie 1919 onder voorsitterskap van sir J.H. Lange aangestel en die vierde, onder die voorsitterskap van Lange, wat na sy dood vervang is deur sir A.W. Mason, in Desember 1922. Laasgenoemde se werk was gegrond op die sensus van 3 Mei 1921.
Wolfgang Amadeus Mozart
Die jare van triomf
In 1782 is Mozart se opera Die Entführung aus dem Serail ("Die ontvoering uit die harem") in Wenen opgevoer en daarmee het 'n tydperk aangebreek waarin die een verstommende meesterstuk na die ander gevolg het. Die laaste ses simfonieë, van die Haffner (nr. 35) tot die Jupiter (nr. 41), is tussen 1782 en 1788 gekomponeer, sowel as die ses Haydn-strykkwartette.
Armoede
Oorsake
Vir individue wat 'n ondergemiddelde vermoë het om geld te verdien of dit te administreer, is die kans veel groter dat hulle arm sal wees. Hierdie groep mense sluit gewoonlik veral die ouer geslag en mense met gestremdhede in. 'n Gebrek aan onderwys dra grotendeels by tot die ontstaan van armoede. Lae ekonomiese ontwikkeling dra ook daartoe by.
Suid-Afrika-Wet
Kiesafdelings
duimnael|regs|240px|[[Prins Arthur, Hertog van Connaught en Strathearn| Die Hertog van Connaught, 'n oom van die Britse koning George V, het spesiaal na Suid-Afrika gekom om namens die koning die opening van die Unie-parlement by te woon.]]
Wolfgang Amadeus Mozart
Die jare van triomf
Toe van die kwartette aan Haydn voorgespeel is, het die meester aan Leopold Mozart gesê: "Voor God en as 'n eerlike man sê ek jou jou seun is die grootste komponis van wie ek weet." In 1787 is Mozart deur keiser Josef II aangestel as hofkomponis en van toe af het hy al hoe minder opgetree en het sy aantal leerlinge ook verminder. Sy komposisies het nie oral byval gevind nie en hy was bowendien die slagoffer van toenemende intriges. Ongelukkig was Mozart ook nie 'n goeie sakeman nie en sy finansiële posisie het steeds versleg.
Armoede
Armoede en ontwikkeling
Vroeg in die 21ste eeu leef die helfte van die bevolking van Afrika suid van die Sahara in armoede. Van die 48 mins ontwikkelde lande in die wêreld kom 33 in Afrika voor, waaronder van Suid-Afrika se onmiddellike bure soos Mosambiek, Lesotho en Eswatini. As gevolg van armoede word 20% van Suid-Afrika se vrugbare bogrond jaarliks verloor omdat mense bloot nie die geld of die tegnologiese kundigheid het om iets daaraan te doen nie. Daar word jaarliks 11 miljoen hektaar woude afgekap om as brandhout gebruik te word of om grond skoon te maak vir landbou. Bruikbare landbougrond word onbruikbare woestyngrond teen 'n tempo van 27 miljoen hektaar per jaar. << Hierdie inligting is omstrede >> -->
Suid-Afrika-Wet
Wetgewende gesag
Net soos in Brittanje, op wie se regeringstelsel die Suid-Afrika-Wet gegrond was, is die Unie-Volksraad ook as die "laerhuis" bestempel, hoewel dit verreweg die belangrikste van die twee huise was. Dit is daar waar geskilpunte gevoer en wetgewing hulle beslag gekry het.
Wolfgang Amadeus Mozart
Die jare van triomf
Vir sy drie Italiaanse operameesterstukke, Le nozze di Figaro ("Die huwelik van Figaro"; 1786), Don Giovanni (1787) en Cosi fan tutte ("So maak hulle almal"; 1790), het Mozart tekste van die voortreflike librettoskrywer Lorenzo da Pontè gebruik. Ten einde sy finansiële probleme te verlig, het Mozart drie konsertreise onderneem. In 1789 het hy Leipzig besoek (waar hy die musiek  van Bach bestudeer het) asook Berlyn, waar die opdragte van keiser Frederik Wilhelm II gelei het tot die Pruisiese strykkwartette en die laaste klaviersonates.
Armoede
Armoede en ontwikkeling
Daar word bereken dat 'n halfmiljard mense daagliks honger ly en dat tussen 15 en 20 miljoen jaarliks weens hongersnood sterf. Die gevolg van armoede, veral onder die plattelandse bevolking, is dat ál hoe meer mense na die stede trek. Die afgelope 40 jaar het die stedelike bevolking van ontwikkelde lande verdubbel, terwyl dit in ontwikkelende lande vyfvuldig toegeneem het.
Moskou
Moskou (Russies: Москва, Moskva, [mɐˈskva], ) is die hoofstad en die politieke, kulturele en ekonomiese sentrum van die Russiese Federasie. Die stad, wat in die middel van die Europese deel van Rusland in die heuwelland van die Moskwa-rivier geleë is, is met 'n bevolking van 12,5 miljoen in die stadsgebied (soos in 2018) en meer as 15 miljoen (of 'n tiende van die totale Russiese bevolking) in die metropolitaanse gebied en 'n oppervlakte van 2 561,5 vierkante kilometer die grootste stad van die land en ook van Europa. Na sy bewoners word in Afrikaans as Moskouers of Moskowiete verwys.
Wolfgang Amadeus Mozart
Die laaste jare
In 1791 is Mozart in Wenen aangestel as assistent-kapelmeester aan die St. Stephanusdom, en in daardie jaar het hy weer 'n Duitse opera, Die Zauberflöte ("Die Towerftuit"), op 'n teks deur Emanuel Schikaneder (1751 -1812), voltooi. Teen die middel van 1791 is Mozart deur 'n geheimsinnige vreemdeling genader om 'n Requiem (Dodemis) te komponeer.
Moskou
Die stadskern word gevorm deur die Kremlin-vesting uit die 15de en 16de eeu en Rooiplein (wat in 1990 tot wêrelderfenisgebied verklaar is), met die Lenin-mausoleum, die 16de eeuse Sint Basilius-katedraal met sy nege koepels, die afdelingswinkel GUM (1888–1893) en die Historiese Museum wat tussen 1878 en 1883 ontstaan het. Moskou het in 1918 die hoofstad van die Russiese Sosialistiese Federale Sowjetrepubliek (RSFSR) geword, daarna tussen 1922 en 1991 as administratiewe sentrum van die Sowjetunie gedien en in 1991 hoofstad van die Russiese Federasie geword.
Diepsloot (nedersetting)
Diepsloot is 'n nedersetting langs die N14 nasionale pad in Gauteng, Suid-Afrika. Die gemeenskap het ontstaan toe die Suid-Afrikaanse Nasionale regering dit as 'n lae-ekonomiese behuisingsprogram ontwikkel het. Diepsloot is naby die Lanseria-lughawe en Randburg.
Moskou
Die Moskouse stadsgebied het vanuit die Kremlin as politieke magsentrum in konsentriese kringe uitgebrei – volgens die behoeftes van 'n Europese vestingstad wat met stadsmure en versterkings teen potensiële invallers beskerm is. Terwyl stedelike nedersettings in 18de eeuse Europa dikwels ingrypend verander is deur nuwe vorme van stadsbeplanning, is Moskou hoegenaamd nie geraak deur hierdie soort eksperimente nie.
So word Rooiplein omsluit deur die historiese stadskern, moderne strate (Russies "prospekte") en ringstrate met nuwe woonkwartiere (waarby hierdie kringpaaie soos die huidige Tuinring vroeëre stadsmure en versterkings vervang het). Die Nowodewitsji-klooster, wat in die 16de en 17de eeu in die Barokstyl uitgevoer en in 2004 as wêrelderfenisgebied gelys is, is suidwes van die middestad geleë. Die moderne sakesentrum van Moskou het wes van die Kremlin ontstaan; sy argitektuur word oorheers deur 'n groot aantal wolkekrabbers en ander kantoorgeboue, waaronder die Federatsija-toring wat in 2007 as die hoogste wolkekrabber in Europa voltooi is.
Wolfgang Amadeus Mozart
Die laaste jare
Geteister deur sy swak gesondheid en voortdurende bekommernis het Mozart die geheimsinnige opdrag as 'n voorbode van die dood vertolk, en het hy die Requiem (K.626) gekomponeer in die oortuiging dat dit vir sy eie begrafnis bestem was. Teen die einde van 1791 het Mozart ernstig siek geword en daar is gegis dat hy tydens 'n eetmaal deur Salieri vergiftig is. Met die Requiem nog onvoltooi, het Mozart op 5 Desember 1791 in Wenen gesterf.
Moskou
Die binnestad van Moskou is oorspronklik deur 'n aantal voorstede omring, waaronder die ou koopmanskwartier Kitai-gorod (tans die setel van Russiese regeringsinstellings), Beli Gorod (wat na sy wit palisademuur genoem is) en Semljanoi Gorod (na sy ou grondwalle genoem). Die groot stadsbrande wat Moskou in 1552 en 1812 (ná die verowering deur Franse troepe onder Napoleon Bonaparte) verwoes het, het sy vinnige groei nouliks belemmer.
Die Moskouse Danilof-klooster uit die 13de eeu dien as setel van die Russies-Ortodokse patriarg. As die leidende opvoedkundige sentrum van die Russiese Federasie beskik Moskou naas die Akademie van Wetenskappe oor vyf ander vakgebonde akademies, sowat 200 navorsingsinstitute op alle wetenskaplike terreine, ruim 80 tersiêre instellings (waaronder die bekende Moskouse Staatsuniversiteit, ook bekend as die Lomonosof-universiteit, wat in 1755 gestig is) asook talle biblioteke (waaronder die Russiese Staatsbiblioteek).
Wolfgang Amadeus Mozart
Die laaste jare
Tydens sy begrafnis het 'n geweldige storm losgebars en almal, insluitende Constanze, het na hul huise gevlug. Slegs die grafgrawer het Mozart se lyk na die graf vergesel. Die presiese ligging van die graf in die St. Markus-begraafplaas is onbekend.
Moskou
Die Moskouse museums bevat van die beduidendste kunsskatte ter wêreld. Die bekendste museums sluit in die Poesjkin-museum vir Beeldende Kunste (wat hom onder meer op Wes-Europese skilderkuns toespits) en die Tretjakof-galery met Russiese kuns. Ander beduidende instellings is die Gorki-, Tsjegof-, Lenin-, Tolstoi-, Andrei Roebljof-, die Historiese en Politegniese Museum asook die Museum vir Kuns en Kultuur van die Nabye-Ooste.
Wolfgang Amadeus Mozart
Waardering
Die merkwaardige aspek van Mozart se kuns is die hoe gehalte van sy ontsaglike aantal werke. Die Köchel-katalogus meld altesaam 626 werke, en hoewel kort werkies uit sy vroeë kinderjare hierby ingesluit is, bevat die katalogus ook die grootse meesterstukke soos die 41 simfonieë, die 27 klavierkonserte, die 36 divertimenti en serenades, die 20 klaviersonates en die 35 vioolsonates.
Moskou
Die lang lys kulturele instellings in Moskou word aangevul deur sowat dertig teaters (waaronder die bekende Bolsjoi-teater), rolprentateljees, beduidende uitgewerye, radio- en televisie-uitsaaiers, skouterreine, 'n diere- en 'n botaniese tuin, groot stadsparke soos Gorki-park en sportstadions. Moskou was die gasheerstad van die XXIIste Olimpiese Somerspele 1980. Tans lok die stad jaarliks sowat vyf miljoen besoekers.
Moskou het tot die beduidendste Russiese nywerheidstad ontwikkel. Die belangrikste nywerheidsektore sluit die vervaardiging van motorvoertuie en treinwaens, elektrotegniese en meganiese aanlegte, staal- en metaalvervaardiging, poligrafiese, chemiese, hout-, en tekstielfabrieke, asook voedselverwerking en 'n ruolieraffinadery in. 'n Kernkragsentrale voorsien elektrisiteit aan die metropool. Aardgas word deur pyplyne uit die uitginningsgebiede van Saratof, Stafropol in die Koebanstreek en Dasjawa in Oekraïens-Galisië na Moskou vervoer. Moskou is daarnaas die finansiële sentrum van Rusland – meer as 1 000 bank- en sowat 60 versekeringsmaatskappye het hul hoofkwartiere in die stad.
Kolmanskop
Kolmanskop is 'n spookdorp in die Namibwoestyn in die suide van Namibië, 10 km binnelands vanaf die hawestad Lüderitz. Dit is vernoem na die transportryer Johnny Coleman, wat tydens 'n sandstorm sy ossewa verlaat het om langs 'n helling teenoor die nedersetting te skuil. Dit was eens 'n klein, maar baie ryk myndorpie. Tans is dit 'n gewilde toeristebestemming wat deur Namdeb (Namibië-De Beers) bestuur word.
Moskou
Geografie
Moskou lê in die westelike, Europese deel van die Russiese Federasie, in die heuwelland tussen die riviere Oka en Wolga en teen die soms steil oewers van die naamgewende Moskwa-rivier wat as takrivier van die Oka in die Wolga uitmond. Die Moskwa vloei met sy kronkelende rivierbed oor 'n lengte van tagtig kilometer deur Moskou en bereik 'n breedte van tussen 120 en 200 meter. Die Moskou-Wolga-kanaal, wat in 1937 geopen is, verbind die Russiese hoofstad oor 'n lengte van 128 kilometer met die Iwankowo-dam en die Wolga.
Die ringvormige hoofpad van 109 kilometer, wat die stad sedert 1962 omsluit, dien ook as stadsgrens. Sowat 'n derde van Moskou se oppervlakte van meer as duisend vierkante kilometer is groen gebiede en parke. Daar is meer as 200 voetgangerlane, en 150 plekke waar fietse gehuur mag word om Moskou te verken.
Kolmanskop
In 1908 ontdek Zacharias Lewala 'n diamant in die gebied en wys dit aan sy toesighouer, Augustus Stauch, 'n Duitse spoorlyn-inspekteur. Met die besef dat die gebied ryk aan diamante is, het Duitse mynwerkers begin instroom. Kort daarna verklaar die Duitse regering 'n groot gebied as 'n "Sperrgebiet", en begin om die diamante in die veld te ontgin.
Moskou
Klimaat
Moskou maak deel uit van die koel-gematigde kontinentale klimaatsone. Die gemiddelde jaarlikse temperatuur is 5,0 °C, die gemiddelde jaarlikse reënval 688 millimeter. Julie is met 'n gemiddelde van 92 millimeter die natste maand van die jaar, Maart met 34 millimeter die droogste.
Tydens die winter daal die temperature gewoonlik tot –12° tot –15 °C, met uiterstes van minder as –20 °C. Aangesien humiditeitsvlakke gematig is en sterk koue winde nie dikwels waai nie, is die aanvoelbare temperatuur dikwels hoër. In Januarie 2006 laat 'n ysige koue oostewind temperature in Moskou binne enkele ure van 0 °C tot –22 °C daal, met uiterstes wat snags al tot –42 °C gedaal het. Dit is een van die laagste temperature wat ooit gemeet is. Lae klere en 'n kopbedekking word in elk geval gedurende die wintermaande benodig.
Kolmanskop
Die eerste mynwerkers het hul nuutgevonde rykdom gebruik om die dorp te bou. Die argitektoniese styl van 'n Duitse dorpie is nagevolg en geriewe en instellings is aangelê, insluitend 'n hospitaal, danssaal, kragstasie, skool, kegel-stegie, teater en sportsaal, casino en ys-fabriek. Die eerste X-straal-stasie in die suidelike halfrond, asook die eerste trem in Afrika is opgerig, en die dorp is per spoor met Lüderitz verbind.
Beth Littleford
Beth Littleford (gebore 17 Julie 1968) is 'n Amerikaanse aktrise. Sy is bekend vir haar rolle in die rolprente Mystery, Alaska (1999), Drillbit Taylor (2008), en Crazy, Stupid, Love. (2011), en in die televisiereeks Method & Red (2004).
Moskou
Klimaat
Die somers in Moskou is warm en sonnig, met uiterstes van meer as 38 °C.
Dehl Berti
Dehl Berti (17 Januarie 1921 – 26 November 1991) was 'n Amerikaanse akteur en skrywer. Hy was bekend vir sy rolle in die rolprente Wolfen (1981) en Bullies (1986), en in die televisiereeks Buck James (1987).
Moskou
Administrasie
Moskou is die administratiewe setel van die Moskou-oblast, wat uit die metropolitaanse gebied van Moskou sonder die stad self bestaan. Moskou vorm 'n selfstandige administratiewe eenheid (subjek) van die federale distrik Sentraal-Rusland.
Terwyl die Moskou-oblast in 39 rajons (distrikte) verdeel is, bestaan die stad Moskou uit tien distrikte en altesaam 123 stadswyke, wat ook rajons genoem word. Talle stadswyke bestaan dikwels uit twee of meer kleiner historiese, nie-amptelike kwartiere.
Nyongane
Nyongane is 'n nedersetting in die Ehlanzeni-distriksmunisipaliteit in die ooste van Mpumalanga. Dit is enkele kilometer wes van die Krugerwildtuin se grens in die rigting van Hazyview geleë.